Under rettssaken kom det frem at gjerningsmannen var domfelt tolv ganger for promillekjøring uten førerkort og flere ganger for vold mot uskyldige ofre. Han hadde også tidligere forsøkt å bortføre en kvinne. I 1967 truet han to politimenn med å drepe dem da han ble innbrakt etter at han hadde gått berserk med kniv. Psykolog Thore Langfeldt konkluderte i sin rapport at gjerningsmannen hadde store mentale forstyrrelser og avvek sterkt fra det normale, men at han ikke var sinnssyk.